Гудисон парк

Гудисон парк () — фудбалски стадион во Ливерпул, Англија. Стадионот е дом на ФК Евертон уште од неговата изградба во 1892 година и е еден од првите наменски изградени фудбалски стадиони во светот. Се наоѓа во станбена населба со редовни железнички и автобуски линии, на три километри од средиштето на Ливерпул.

Од неговата изградба во 1892 година, стадионот претрпел многу промени низ својата историја и денес има капацитет од 40.157 седишта.  Навивачите на Евертон го нарекуваат стадионот „Голема стара дама“ (). Се состои од четири трибини: Гудисон роуд, Гледис стрит, Баланс роуд и Парк енд.

Покрај натпреварите на Евертон, стадионот бил домаќин и на финалето на ФА купот во 1894 година и на голем број меѓународни натпревари, вклучувајќи пет натпревари на Светското првенство во фудбал во 1966 година. Стадионот го држел рекордот за најголема посетеност на натпревар во женски фудбал од 1920 година, рекорд кој бил срушен дури на 31 јули 2012 година на Вембли за време на Летните олимписки игри .

 Историја 
Евертон првично играл на отворен терен југоисточно од новоизградениот Стенли парк, каде што нивниот прв официјален натпревар бил одигран во 1879 година. Од 1882 година играле на Приори роуд, а во 1884 година се преселиле на Енфилд, кој во 1892 година бил преземен од новооснованиот Ливерпул.

Гудисон парк официјално бил отворен на 24 август 1892 година, кога 12.000 луѓе гледале краток атлетски настан, проследен со музичка свеченост и огномет.  Првиот натпревар се одиграл на 2 септември истата година, кога Евертон и Болтон вондерерс се сретнале во пријателски натпревар, при што Евертон победил со 4–2.  Првиот натпревар од лигата се одиграл на 3 септември против Нотингем форест (2–2), а првиот натпреварувачки гол на стадионот го постигнал Хорас Пајк од Форест. 

Стадионот го добил името Гудисон парк бидејќи бил изграден по должината на патот Гудисон, именуван по градежниот инженер Џорџ Гудисон.And If You Know Your History , www.toffeeweb.com

 Натпревари од Светското првенство во 1966 
На Светското првенство во 1966 година, стадионот бил домаќин на три натпревари од групната фаза, како и по еден четвртфинален и еден полуфинален натпревар.
Датум Време 1. Тим Резултат 2. Тим Круг Гледачи 12 јули 1966  19:30 2 – 0 Група А 48.000 15 јули 1966  19:30 3 – 1 Група Е 52.000 19 јули 1966  19:30 3 – 1 Група Б 62.000 23 јули 1966  15:00 часот 5 – 3 Четвртфинале 51.780 25 јули 1966  19:30 2 – 1 Советски Сојуз Полуфинале 39.840

 Посети 
десно|мини|250x250пкс|Графиконот ја прикажува просечната годишна посета на Гудисон парк.
Највисоката просечна посетеност во историјата на клубот била 51.603 (1962–63), додека најниската била 13.230 (1892–93), првата сезона на „Гудисон парк“.And If You Know Your History , www.toffeeweb.com

Петте најголеми посети на Гудисон парк се:
Датум Натпреварување Противник Гледачи 18 септември 1948  Премиер лига Ливерпул 78.299 14 февруари 1953  ФА куп Манчестер јунајтед 77.920 28 август 1954  Премиер лига Престон норт енд 76.839 29 јануари 1958  ФА куп Блекбурн роверс 75.818 27 декември 1954  Премиер лига Вулверхемптон вондерерс 75.322
Извор: And If You Know Your History , www.toffeeweb.com

Петте најслаби посети на Гудисон парк се:
Датум Натпреварување Противник Гледачи 20 декември 1998  Симод куп Милвол 3.703 1 октомври 1991  Системи за податоци „Зенит“ Олдам 4.588 22 јануари 1991  Системи за податоци „Зенит“ Сандерленд 4.609 16 февруари 1988  Симод куп Лутон Таун 5.204 28 февруари 1989  Симод куп Квинс Парк ренџерс 7.072
Извори: And If You Know Your History , www.toffeeweb.com

 Наводи 

 Надворешни врски 

 Goodison Park at StadiumDB.com
 Goodison Park at The Everton Collection
 Goodison Park at TripAdvisor

Категорија:Евертон ФК
Категорија:Фудбалски стадиони во Англија